Den eksperimentelle natur i hendes musik har ført til, at den beskrives som en sen, mere teknologisk og mere lettilgængelig manifestation af den britiske [[progressiv rock|progressive rockbevægelse]].<ref name=moy>{{cite web | url = http://www.popular-musicology-online.com/issues/02/moy-01.html | title = A Daughter of Albion? | publisher = www.popular-musicolog-online.com | author = Ron Moy | year = 2006 | access-date = 2012-05-31 }}</ref><ref name=kruse /> Sydengland var hjemstedet for de mest indflydelsesrige og populære navne i denne bevægelse,<ref name=moy /> og som andre kunstnere i denne genre afviser Bush den klassiske amerikanske måde at lave popmusik på, som ellers var blevet valgt af de fleste andre britiske popnavne. Bushs stemme indeholder elementer af britiske, engelsk-irske og mest tydeligt (sydlig) engelske betoninger, og deri samt ved hendes inddragelse af instrumenter fra et bredt repertoire af perioder og steder ligger især forskellen mellem hendes musik og den amerikanske popnorm.<ref name=moy /> Dele af Bushs tekster har også mere usædvanlige elementer og færre klicheer, end man normalt finder i amerikansk poplyrik. Hun inddrager ofte historiske eller litterære referencer, mens hun oftest undgår at i bruge sit eget liv i sine tekster. Hun ser sig selv som en historiefortæller, der udtrykker tankerne hos den figur, der synger sangen, og benægter på det kraftigste de antydninger, som andre har givet om, at hendes sange er selvbiografiske.<ref name=moy />
Levende_personer Vegetarer